abolicie voer janne de passano ende zyne dievete
pheleps bider gracien godts eertshertoghe van oistrijke hertoge
van bourgoingnen van lothar!ingen van brabant van stier van haren$$$
van cram van limburg van luxemburg ende van gelre greve
van vlaenderen van habspurg van thirol van firette van kieburg
van artois van bourgoignen palatyn van henegouwe
van hollant van zeelant van namen ende van zuytphen
mercgreve des heylichs roemschen rycs ende van borgauw
lantgrave in elsaten heer van vrieslant van oxter
windesche$$$ van portenauw van salins ende van mechelen
allen den ghenen die dese onse letren selen sien saluyt
alsoe ons van wegen jans de passano coopman vanden
natien van gennes residerende tegewoirdelic in onser stad
van brugge te kennen gegeven es geweest hoe dat
inden jaere vyfthienhondert lestleden een geheeten
jan ofte ten versuecke vanden voirsz suppliant ende
van loys de ligne dienere desselfs hadde betalingen
gedaen eender geheeten jan adriaens vander $$$
van vierentwintich ponden grooten onser $$$ vanvlaenderen
die de selve suppliant hem schuldich was ter sacken van sche$$$
comen sc$$ van meeden ende doet zekeren tyt daer
nae geleden een geheeten gieles van rye executeren
te kennen gaf onsen procureur generael in brabant dat die
voirsz betalinge vanden voirsz xxv ponden groten
hadde gedaen geweest in ende met lichten gelde cos $$$
onser oirdman $$ op stuck vander $$$ gemaect by middele
vanden welcken onse procureur haddeden voirsz suppliant te
rechte betrocken voer onse lieve ende getrauwe die cancellier
ende andere lude van onsen raede in brabant ende aldaer
tegen den selven suppliant geconcludeert soe hem dat goetdochte
ende werd aldaer tusschen partyen soe verre geprocedeert
nae dien dat van wegen des voirsz suppliant te kennen gegeuen
hadde geweest als dat hy nyet en wiste vander voirsz
betaelingen inder manieren die onse voirsz procureur die
proponeerde enichssins gedaen te syne ende ost die
geschiet waere inder manieren voorsz dat zoude
gedaen zyn sonder syne wete danck ende wille
contenderende om die ende ander redenen ende middelen ten
eynde van absolutien $$$ welcken die voorsz partyen
geordoneert waeren geweest by onsen voirsz cancellier ende raede
contrairie ende in enquesten om welcken appointementen te
voldoene onse voirsz procureur hadde doen hoiren den voirsz
giellis van roye de$$$ ende janne adriaens de welcke
de voirsz supplant om te bewyssen zynne onnoeselheyt ende
ignorance in desen hadde doen wederleggen ende hoewel
de selve suppliant ende zyn voirsz dienere nyet en meynden
hier inne tegen ons yet mesdaen oft gebruyct te hebbene
desen nyet tegenstaende soe beducht hem nochtans de voirsz
suppliant datmen hem opte depositie vande voirsz getuygen oft
anderssins soude willen straffen ende $$$ als infracteur
van onser voirsz ordinantien ende daer toe inde penen daer inne
begrepen dwelc op dat soe gebuerdt comen soude tot grooter
schanden scaden ende ongenuchten vanden selven suppliant het en waere
dat wy hem hier op onse gratie verleend w$$ soe hy seght
daeromme gemerct de redenen voerscr hy ons oitmoedelic heeft
gebeden. doen te weten dat wy die saken voirsc
overgemerct ende gehadt davys van onsen stadhoudere generrael
den greve van nassouw ende oic vanden luden van onsen
grooten raede geneycht wesende ter oitmoediger beden
vanden voirsz suppliant willende den selven in dit stuck gr$
ende genade prefereren voer rig$ van rechte hebben in
gevalle als boven. af ende te nyente doende tvoirsz proces
$$$ des daer aen cleven macht quytgeschonden geremitteert
vergheven ende geabolieert ende uuyt onser rechter
wetentheyt volcomender macht ende scinderlinger gren$
scelden quyte remiteren vergeven ende abolieren by desen onsen
jegewoordegen brieve allet ghene daer inne de voirsz suppliant
ende loys zyn dienere biden voirsz processe belast ende geaccuseert
hebben geweest oft souden moigen wordden mitgaders alle
peynen ende boete criminele ende $$$ daer hy oft de selve
loys uuyt saken van den $$$ des daer aen cleeft tegen ons
ende justicie mesdaen oft mesbruyct mogen hebben den selven
suppliant ende zyne dienere stellende ende restitueren tot haerer
goeder famen ende namen ende tot allen hueren goeden nyet
verbuert noch geconfisqueert wesende in dien zy enige
hebben in alle der formen ende normen als zy waeren
aleer ende voerden beghinste vanden voirsz processe
impo$$ onsen voirsz procureur in desen scillene ende
eewich geswych ontbieden daer omme ende
bevelen onsen drossere van brabant meyer van loenen
amman van bruessel schoutheten van antwerpen
ende vanden bossche ende allen anderen onsen ende der
smaelre heren dieneren officieren justicieren ende onder $$$
ons voirsz lants van brabant dien dat enichssins aengaen
mach dat zy ende een yegelic van hen den voorsz
suppliant ende loys zynde dienere van desselve onser graven
quytsceldinghen remissie ende abolicie ende van al den
inhouden van dien inder manieren als voirsz es rastelic
ende vredelic doen ende laten doene oft te laten geschieden enigen
hynder stoet oft belet ter contrarien het zy aen lyve
oft goeden in eniger manieren. want onser beliefte
sulcke es ende des torconden hebben wy onsen
segel hier aen doen hangen gegeven in onser stad
van bruessel den xxixen dach van meerte
int jaer ons heer duysent vyfhondert ende twee
voir paesschen aldus onsen gescrifte opt plycke
by mynen heere den ertshertoge. ende geteykent
$$$
die collictie van desen copien es gedaen
ende bevonden $$$ metten originele
bezegelden brieven bij mij
n strate $$$